google/wiki40b huggingface dataset:
Búr (rieka)

Búr je vodný tok na západnom Slovensku, na území okresu Levice. Je to pravostranný prítok Ipľa, má dĺžku 23 km.
Pramení v Podunajskej pahorkatine, v podcelku Ipeľská pahorkatina, severne od obce Brhlovce v nadmorskej výške okolo 200 m n. m.
Tečie na juh cez obce Brhlovce, Bory (tu priberá bezmenný prítok sprava), Santovku, kde priberá zľava Domanický potok a pri Malinovci tiež z ľavej strany Malinovský potok (138,4 m n. m.). Následne preteká cez Demandice, priberá pravostrannú Kamennú, ďalej priberá už len Hybecký potok zľava. Tečie cez obec Sazdice, južne od nej sa prudko stáča na východ a veľkým oblúkom ústi pri obci Kubáňovo do Ipľa (116,2 m n. m.).
Stredodunajská mohylová kultúra

Slovensko

Opevnené sídla (hradiská) sa na Slovensku nebudovali. Keramika má dvojkónický tvar s vyťahovaným ústím a výzdobou podkovovitými ryhami. Používanie kameňa na výrobu nástrojov definitívne ustupuje, používa sa takmer výlučne bronz, vznikajú typické bodné zbrane (mečíky, meče) a rozšírili sa hroty šípov, hroty kopijí, dýk a podobne. Pohrebiská boli birituálne (Smolenice, Buková, Bratislava-Devín, Dunajská Lužná). Keramický depot sa zachoval v Zohore.
Kultúra patrila medzi podložie neskoršej velatickej kultúry.
Trolejbusová doprava vo Philadelphii

Dejiny

Prvá trackless trolley (trolejbusová) prevádzka vo Philadelphii bola prevádzkovaná spoločnosťou Philadelphia Rapid Transit Company, založenou v roku 1907, spojením viacerých nezávislých dopravných spoločností v meste a jeho okolí. K 1. januáru 1960 bola spoločnosť reorganizovaná a stala sa Philadelphia Transportation Company (PTC). Vlastníctvo PTC bolo zmenené zo súkromných do verejných rúk k 30. septembru 1968 kedy bolo prevzaté SEPTou (vzniknutou v roku 1964).
Z viacej než 300 systémov celosvetovo (v roku 2011), je philadelphský druhý najstarší po Šanghajskom. (v prevádzke od roku 1941).
Prvá trolejbusová linka v meste bola linka 80-Oregon Avenue, východo-západná linka v oblasti South Philadelphia, od 22nd Street po Delaware Avenue, s dĺžkou 9,00 km. Prevádzka začala 14. októbra 1923 s flotilou 10 trolejbusov: deväť 7,1 metrových vyrobených spoločnosťou J. G. Brill Company (jedným z najvýznamnejších amerických dodávateľov električiek) zvaných „Rail-less Car“ (bezkoľajové vozidlo) a jedným experimentálnym vozom vyrobeným spoločnosťou Commercial Truck Company (bol to jediný trolejbus od tohto dodávateľa).
Obchodný dom Dargov (Košice)

Plocha

Obsahuje 29 510 m² obchodných, kancelárskych a skladových priestorov. Spolu má 4 podlažia. V suteréne je zásobovací dvor s rampami pre dovoz tovaru. Dovezený tovar zo zásobovacieho dvora sa do priestorov na 1. až 3. poschodia prepravuje štyrmi nákladnými výťahmi. Priestor pre zákazníkov je vybavený eskalátormy a osobným výťahom.

História

Do začiatku 19. storočia na mieste kde je terajší obchodný dom, existovalo len predpolie košického opevnenia. Okolo roku 1820 na tomto mieste pribudla prvá prízemná budova s jedným uličným a jedným malým dvorným krídlom a susedila s priľahlými časťami hradieb. Časom za ňou, podľa zachovaného plánu z roku 1844, vznikli viaceré záhrady. V polovici 19. storočia tu vyrástli jednoposchodové meštianske domy. Dva južnejšie, na mieste kde sa dnes nachádza spomínaný Dargov, zbúrali.
Základný kameň bol položený 18. augusta 1980. Stavba sa začala v roku 1983 podľa projektu architekta Františka Antla. Náklady na stavbu sa vyšplhali na 158 207 000 československých korún. Jeho otvorenie sa konalo 23. februára 1987 za éry komunizmu. V tom čase to bol najväčší obchodný dom v Česko-slovensku. Pri slávnostnom prestrihávaní pásky preto nechýbal ani predseda Východoslovenského Krajského výboru Ján Pirč či minister obchodu SSR Jaroslav Zelko. Očakávalo sa, že sa v ňom budú predávať celkom dobré tovary, teda aspoň také, ktoré v bývalom režime neboli na pultoch predajní bežné. Štyri poschodia však Košičanom priniesli obchody ponúkajúce textil, odevy, domáce potreby, lahôdky ale aj kaderníctvo, poštu, bufet či zdravotné stredisko.
S obchodným domom Dargov sa už vtedy, spájali rôzne kauzy. Hovorilo sa, že sa mal pôvodne volať Domino. Predpkladalo sa, že existujú dve možnosti prečo sa tak nevolá. Prvá vravela o tom, že Dominus znamená po latinsky Pán, a to by podľa komunistických ideológov pripomínalo náboženstvo, čo sa vtedy pokladalo za absolútne neprípustné. Druhá teória bola založená na tom, že obchodný reťazec Domino existoval už niekde na západe, a tak by šlo o narušenie autorských práv. Pôvodný názov Domino bol údajne vyvesený, ale asi len na jeden deň. Krátku dobu niesol obchodný dom aj názov Otex.

Umelecké diela

Ako takmer každá verejná budova či sídlisko, ktoré bolo postavené za socializmu, ani v OD Dargov nechýbajú rôzne umelecké diela. Napravo od vchodu do potravín Fajne je prvý reliéf od keramikára Imricha Vaneka a nad schodiskom do podzemia sa nachádza druhý, ktorý zobrazuje roh hojnosti. Pri vchode zo Štúrovej ulice je umelecky stvárnená fontána od sochárky Márie Bartuszovej, ktorá nesie názov Klíčenie.
Dnešná fasáda slúži na reklamné účely, no inak tento objekt na tú dobu nevyzeral zle. Je to dobrý príklad modernej architektúry 80. rokov. Pre jeho výstavbu museli zbúrať viaceré hodnotné historické budovy. V jednej dlhé roky sídlilo železiarstvo Fleischer a Schirger patriace Ľudovítovi Oelschlagerovi, v ďalšej bola banka. Z jednej z nich bol dobrý výhľad na protiľahlý bývalý Hotel Schalkház (dnes miesto Hotela DoubleTree by Hilton).
Vacherauville

Poloha

Obec má rozlohu 7,29 km². Najvyšší bod je položený 335 m n. m. a najnižší bod 185 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meandry Lučiny

Umiestnenie

Nachádza sa na území štatutárneho mesta Havířova neďaleko mestského centra, na hraniciach mestských častí Havířov-Mesto a Bludovice Je tvorená prirodzeným neregulovaným tokom rieky Lučiny, ktorý sa vinie v dĺžke cca 2,5 km riečnymi meandrami v niekoľkometrových hlinených naplaveninách, a na ne nadväzujúcimi mokraďami, lužným porastom a väčšími druhotnými lúkami.
Meidling

Meidling je dvanásty viedenský obvod. Má rozlohu 8,21 km² a žije tu 85 099 obyvateľov (1. 1. 2007).
Cirque du Soleil

Dejiny

V quebeckom mestečku Baie-Saint-Paul založil Giles Ste-Croix skupinu pouličného divadla Les Échassiers de Baie-Saint-Paul. Táto skupina sa zúčastnila niekoľko lokálnych festivalov. V roku 1984 s názvom Cirque du Soleil pod vedením Guy Laliberté a s podporou québeckej vlády prezentovala Le Grand Tour pri príležitosti 450. výročia objavenia Kanady Jacquesom Cartierom. Premiéra tohto predstavenia bola v meste Gaspé, nasledovanom ďalšími desiatimi mestami. O rok neskôr sa skupina dostala za hranice provincie do Ottawy, Toronta a Niagara Falls. V roku 1987 sa Cirque du Soleil zúčastnil The Los Angeles Festival v Los Angeles kde zožal veľký úspech. Bol to jeho prvý zájazd do USA. V roku 1990 sa cirkusové šapitó zväčšilo na 2 500 miest a cirku vystupova v Paríži a Londýne. V Las Vegas sa Cirque du Soleil udomácnil v roku 1993, kedy podpísal desaťročnú zmluvu s projektom Mystère.

Súčasnosť

Počas roka 2013 boli ukončené dve najstaršie šou Saltimbanco a Alegria (obe navštívili Bratislavu). Na rok 2014 pripravil Cirque du Soleil novú šou Kurios.

Cirque du Soleil na Slovensku

Prvýkrát sa Cirque du Soleil dostal na Slovensko počas európskeho turné Saltimbanco vo februári 2012.
 
Druhým predstavením na Slovensku bola Alegria v septembri 2013. Obe predstavenia sa uskutočnili na Zimnom štadióne Ondreja Nepelu v Bratislave.
 
Vo februári 2015 prišiel do Bratislavy s predstavením Quidam opisujúcim príbeh dievčaťa vyberajúceho sa do imaginárneho sveta.

Koncom apríla 2017 sa predstavili s programom Varekai
Brusson

Poloha

Obec má rozlohu 4,86 km². Najvyšší bod je položený 112 m n. m. a najnižší bod 104 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Spec Ops: The Line

Dej hry

Príbeh sa odohráva v troskách zničeného mesta Dubaj, ktoré sa stalo obeťou skazonosných piesočných búrok. Zatiaľ čo väčšina ľudí utiekla skôr, než sa piesočné búrky stihli prehnať, plukovník americkej armády John Konrad a jeho jednotka zostala, aby chránila tých, ktorí odísť nemohli. Potom, čo búrka udrela, sa americká armáda obávala, že plukovník a jeho tím sú mŕtvi, až kým sa neozval slabý signál a následne začala záchranná operácia. Ako kapitán Martin Walker musíte spolu so svojím tímom preniknúť do tejto  oblasti a priviesť plukovníka Johna Konrada späť domov.
Valné zhromaždenie Organizácie Spojených národov

Valné zhromaždenie je jedným z hlavných orgánov OSN. Valné zhromaždenie sa skladá zo zástupcov všetkých členských štátov OSN. Každý členský štát môže mať vo Valnom zhromaždení najviac piatich zástupcov. Vo Valnom zhromaždení sú zastúpení tiež stáli pozorovatelia, ktorí nie sú členmi OSN.

Právomoci

Oprávnenia Valného zhromaždenia nie sú také výrazné ako v prípade Bezpečnostnej rady. Valné zhromaždenie prijíma množstvo rezolúcií, ktoré však majú pre OSN, jej orgány a členské štáty prevažne iba odporúčajúci charakter. Vzhľadom na zastúpenie takmer všetkými štátmi sveta majú však rezolúcie Valného zhromaždenia pomerne veľkú autoritu.

Zasadnutia a schôdze

Valné zhromaždenie sa schádza na výročných zasadnutiach. Podľa čl. 1 Rokovacieho poriadku Valného zhromaždenia  zasadnutie Valného zhromaždenia začína vždy v utorok tretieho týždňa septembra roku a trvá približne rok. Takémuto zasadnutiu Valného zhromaždenia sa hovorí aj riadne zasadnutie. Zasadnutia (riadne zasadnutia) Valného zhromaždenia sa označujú poradovým číslom. Z tohto poradového čísla nepriamo vyplýva aj "vek" OSN. V súčasnosti (od 15. septembera 2015) sa koná 70. zasadnutie Valného zhromaždenia (OSN má tento rok skutočne 70 rokov).
Valné zhromaždenie sa môže zísť aj na mimoriadnom zasadnutí.
V rámci zasadnutia sa konajú schôdze, a to tak plenárne ako aj schôdze orgánov Valného zhromaždenia.
Osobitným bodom programu každého zasadnutia Valného zhromaždenia je všeobecná rozprava. Všeobecná rozprava sa koná spravidla na začiatku zasadnutia (v rámci aktuálneho 69. zasadnutia od 28. septembra do 3. októbra 2015) a zúčastňujú sa jej hlavy štátov a vlád, ministri zahraničných vecí a iní vysokí predstavitelia členských štátov a stálych pozorovateľov.

Organizácia

Valné zhromaždenie si volí na každé zasadnutie predsedu a 21 podpredsedov zohľadňujúc pritom spravodlivé regionálne zastúpenie. V súčasnosti je predsedom Valného zhromaždenia podpredseda vlády a minister zahraničných vecí a európskych záležitostí SR Miroslav Lajčák.
Mazda MX-6

Mazda MX-6 je športový automobil vyrábaný automobilkou Mazda v rokoch 1988-1997. Pod týmto názvom sa v Severnej Amerike označovala od roku 1988 Mazda 626 Coupé. Nová generácia Mazdy MX-6 je automobil usporiadaním 2+2 (dvaja dospelí vpredu a dve deti vzadu) a mal nahradiť vtedy súčasný model Mazda 626 Coupé. Mazda mala tiež nahradiť Ford Probe a v rekonštruovanej verzii sa dostať na trh v Spojených štátoch. Karoséria MX-6 bola dlhá, predné aj zadné svetlá mala oválne. Na veku batožinového priestoru bol umiestnený spojler (sériovo montovaný vo verzii s motorom V6). Najprv sa predávala jedine v Japonsku s motorom 1,8 L s výkonom 115 koní, ale neskôr bol zväčšený objem na 2,0 L, ale bez zvýšenia výkonu a počas celého výrobného obdobia sa predávala tiež s vidlicovým šesťvalcom s objemom 2,5 L (motor známy z automobilov 626 GE a Xedos 9 TA).

E-spec

Vyrábaná od roku 1991 v Japonsku pre Austráliu, Nový Zéland a Európu. V porovnaní s A-spec mal iné reflektory (dvojdielny nastaviteľný projektor dával oveľa lepšie svetlo), zadné svetlá, predný a zadný nárazník, hmlovky, spätné zrkadlá (elektricky vyhrievané), volant, čalúnenie interiéru a kolesá z ľahkej zliatiny ako štandard. Smerovky boli montované za prednými kolesami a nie na rohu nárazníku. Tiež mala v ponuke klimatizáciu a kožený interiér a hlavnú funkciu - 4WS systém (nebol k dispozícii vo Veľkej Británii). Motory boli rovnaké ako pri A-spec variante (aj keď pri nich nebolo obmedzené oktánové číslo) - motor KL-DE 2,5 DOHC V6 tiež poskytoval výkon 122 kW/164 koní, ale s palivom s vyšším oktánovým číslom dosahovala vyšší výkon.
Hunter S. Thompson

Život

Narodil sa v meste Louisville v Kentucky, v rodine strednej triedy. Thompson mal po smrti otca nepokojnú mladosť, pretože jeho rodina stratou otca ostala v chudobe. Nebol schopný formálne dokončiť strednú školu a bol aj na 60 dní odsúdený za účasť na lúpeži. Vo väzení bol 31 dní. Následne vstúpil do armády, konkrétne United States Air Force a až neskôr sa začal venovať žurnalistike. Často cestoval, vrátane zastávok v Kalifornii, Puerto Ricu, a Brazílii, až sa začiatkom 60. rokov usadil v Aspene v Colorade.
Thompson sa medzinárodne zviditeľnil publikovaním knihy Hell's Angels: The Strange and Terrible Saga of the Outlaw Motorcycle Gangs (1967). Pre svoj výskum ku knihe, strávil rok žitím a cestovaním s gangom Hells Angels, prežíval ich život a vypočul si ich príbehy z prvej ruky. Predtým relatívne konvenčný novinár, sa s vydaním The Kentucky Derby Is Decadent and Depraved (1970) stal postavou kontrakultúry, so svojim vlastným štýlom novožurnalizmu, ktorý nazval „Gonzo“. Ide o experimentálny žurnalistický štýl, kde sa novinári zapájajú do akcie do takej miery, že sa stanú ústrednou postavou svojich príbehov. Jeho najznámejšie dielo Fear and Loathing in Las Vegas: A Savage Journey to the Heart of the American Dream (1971) je úvahou o zlyhaní hnutia kontrakultúry 60. rokov. Dielo vychádzalo na pokračovanie v Rolling Stone, časopise, s ktorým Thompson bude neskôr často spájaný. V roku 1998 bol román sfilmovaný ako Strach a hnus v Las Vegas a hlavnú rolu hral Johnny Depp, režíroval Terry Gilliam.
Thompson sa angažoval aj v politike. V roku 1970 neúspešne kandidoval na post šerifa v Pitkin County, Colorado. Známym sa stal aj pre zarytú nenávisť Richarda Nixona, o ktorom vyhlásil, že zastupuje „temnú, predajnú a nevyliečiteľne násilnú stranu amerického charakteru“ a ktorého opísal v zbierke článkov Fear and Loathing on the Campaign Trail '72. Svoju činnosť značne obmedzil v polovici 70-tych rokov, keď bojoval s následkami slávy, a sťažoval si, že už nemohol informovať o udalostiach, pretože bol príliš ľahko poznateľný. Bol známym aj celoživotným užívaním alkoholu a nelegálnych drog, láskou k palným zbraniam, a jeho obrazoboreckým pohŕdaním autoritarizmu. Vyjadril sa, že: "Nerád pred niekým obhajujem drogy, alkohol, násilie, alebo šialenstvo, ale u mňa vždy fungovali."
Potom ako ho postihla série zdravotných problémov, spáchal Thompson vo veku 67 rokov samovraždu. Podľa jeho želania bol jeho popol vystrelený z dela počas obradu, ktorý financoval jeho priateľ, Johnny Depp, a s účasťou mnohých priateľov, vrátane senátora Johna Kerryho a herca Jacka Nicholsona. Hari Kunzru napísal, že „skutočný Thompsonov hlas sa odhaľuje ako americký moralista... ten, ktorý sa často robí sám škaredým aby ukázal škaredosť, ktorú vidí okolo seba“.
La Salette-Fallavaux

Poloha

Obec má rozlohu 22,29 km². Najvyšší bod je položený 2 402 m n. m. a najnižší bod 983 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seyne

Poloha

Seyne má rozlohu 84,27 km². Najvyšší bod je položený 2 720 m n. m. a najnižší bod 1 079 m n. m.

Obyvateľstvo

Seyne má 1434 obyvateľov (2009).
Graf vývoja obyvateľstva:
Zdroje: INSEE
Roquevaire

Poloha

Obec má rozlohu 23,83 km². Najvyšší bod je položený 732 m n. m. a najnižší bod 134 m n. m.

Obyvateľstvo

Počet obyvateľov obce je 8489 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Ružomberok

Rekonštrukcia

Vo februári 2016 bola plánová troj až štvormesačná rekonštrukcia výpravnej budovy a informačného zariadenia. Podľa Denníka SME, „Stavebné práce zahŕňajú úpravu fasády objektu stanice, úpravu nástupišťa, opravia a doplnia historické oplotenie. Ráta sa aj s opravou plechovej strechy, obnovením prístrešku na nástupišti a obnovou klampiarskych prvkov. Opravia aj vonkajšie osvetlenie a osadia plechové tabule s názvom stanice.“ Rekonštrukcia stanice by mala vyjsť na približne 100 tisíc eur. Ďalších 150 tisíc eur by malo ísť na zlepšenie informačného systému. Na stanici pribudnú digitálne tablule odchodov a príchodov.
Rekonštrukcia bola v júni 2018 pripravovaná. Podľa webu ŽSR projekty zahrňujú. „rekonštrukciu  povrchových  úprav (fasáda, ozdobné drevené  prvky, strecha), bleskozvod, oplotenie, kryté  nástupište pri objekte, vonkajšie osvetlenie, úprava  vstupov do  budovy, informačné  zariadenia  pre  cestujúcich, Wifi“
Na stanici má byť tiež rozšírený mestský systém pripojenia na wifi.
Chagey

Poloha

Obec má rozlohu 6,99 km². Najvyšší bod je položený 489 m n. m. a najnižší bod 337 m n. m.

Obyvateľstvo

Počet obyvateľov obce je 677 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Penkivka (Lypovecký rajón)

Dejiny

Do roku 1947 a od roku 2016 sa obec volá Penkivka (ukr. Пеньківка). V rokoch 1947 – 2016 sa volala Sverdlivka (ukr. Свердлівка).
Kysucká magistrála

Kysucká magistrála je turistická magistrála na Slovensku, vedúca pohoriami Moravsko-sliezske Beskydy a Turzovská vrchovina. Magistrála je značená červeným turistickým značením a spája Makov s Rakovou. Celková dĺžka trasy je 44,1 km, prevýšenie 1 940/2 125 metrov a odhadovaný čas na jej zdolanie je 13 hodín.

Priebeh trasy

Magistrála začína na rázcestí Makov - chata (610 m n. m.), odkiaľ smeruje cez osadu Bugalovci do sedla nad Bitalovcami (830 m n. m.), kde križuje medzinárodnú diaľkovú turistickú trasu E3. Cez Volársku (800 m n. m.), Vyšný Kelčov (635 m n. m.), Zátoku (600 m n. m.) a Korňu (Majtánovci) (575 m n. m.) pokračuje sedlom nad Pupíkovcami (805 m n. m.) k osade Riečky (515 m n. m.) neďaleko Klokočova. Po výstupe na Javorovú (788 m n. m.) nasleduje vrchol Hlinené (874 m n. m.) a opäť zostup do údolia potoka Olešnianka (530 m n. m.) v lokalite Jelitov. Chodník pokračuje severovýchodným smerom cez osadu Korcháňovci (535 m n. m.) a cez Prielačský vrch (649 m n. m.) zostupuje k Rakovej (425 m n. m.), kde na železničnej zastávke končí.
Skalický hájik

Vymedzenie

Podcelok leží v severnej časti Chvojnickej pahorkatiny, západne od Skalice. Na severe, západe i juhu nadväzuje Chvojnická pahorkatina s podcelkom Unínska pahorkatina, východným smerom sa dvíhajú Biele Karpaty a ich podcelok Žalostinská vrchovina.

Chránené územia

Východný okraj územia zasahuje do CHKO Biele Karpaty, z maloplošných chránených území tu leží prírodná rezervácia Veterník.

Turizmus

Táto časť Chvojnickej pahorkatiny patrí medzi turisticky najatraktívnejšie. Je tu vybudovaných niekoľko značených chodníkov a obľúbeným cieľom turistov je Zlatnícka dolina.
Redon (obec)

Poloha

Obec má rozlohu 15,09 km². Najvyšší bod je položený 73 m n. m. a najnižší bod 0 m n. m.

Obyvateľstvo

Počet obyvateľov obce je 9 493 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podkožné väzivo

Podkožné väzivo alebo podkožie (lat. subcutis, tela subcutanea) je u stavovcov vrstva kože, ktorá je priamo pod zamšou, a ktorá obsahuje podkožný tuk.
Je tvorená väzivovými bunkami (kolagénové a elastické vlákna), umožňuje posúvanie kože a ukladanie zásobného tuku.
Saint-Pierre-des-Ifs (Calvados)

Poloha

Obec má rozlohu 11,16 km². Najvyšší bod je položený 177 m n. m. a najnižší bod 83 m n. m.

Obyvateľstvo

Počet obyvateľov obce je 464 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vajanského námestie (Banská Bystrica)

Poloha

Na Námestie Vajanského nadväzujú ulice Dolná, Martina Rázusa, Janka Kráľa, Na Troskách, Štadlerovo nábrežie a Kuzmányho. Stredom námestia tečie Bystrička, v južnej časti sa vlieva do Hrona.
Na námestí sa nachádza autobusová zastávka s linkami 24, 33, 34 a 90. Po južnom okraji (cesta I/66) vedie aj trolejbusová doprava.

Dejiny

V roku 1937 sa námestie volalo Dolné. Pri Kostole svätej Alžbety stála Dolná brána, ktorá bola asanovaná v roku 1880. Tiež tu stála školská budova kde pôsobil Matej Bel. Začiatkom 20. storočia boli postavené tri školské budovy, ktoré museli byť po poškodení v 50. rokoch zbúrané. Námestie bolo asanované v roku 1974. Na Kuzmányho 19 stála do 70. rokov budova Rímskokatolíckej dievčenskej meštianskej školy z roku 1907.

21. storočie

V máji začala výstavba polyfunkčného domu Dolná 55, ktorý je dielom architektov Ladislava Bradiaka a Romana Jariabka z ateliéru architektúry a dizajnu AABJ. V podkroví ponúka bývanie. Nárožie smerom k huštáku pripomína budovu školy. Tvaroslovie dievčenskej školy je pripomínané polynkčným domom Hušták vytvoreného architektmi Erikou a Jánom Gondovcovcami z AG ATELIÉRu. V roku 2014 bola plánovaná výstavba obchodného centra SC Point s rozlohou 5 303 m². Stavebné povolenie nadobudlo platnosť v októbri 2016 a samostná výstavba tohto začala v zime 2016/2017. Obchodné centrum je dielom architektov Šebo + Lichý.
Salles-de-Belvès

Poloha

Obec má rozlohu 8,76 km². Najvyšší bod je položený 297 m n. m. a najnižší bod 132 m n. m.

Obyvateľstvo

Počet obyvateľov obce je 78 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Ayvelles

Poloha

Obec má rozlohu 5,45 km². Najvyšší bod je položený 210 m n. m. a najnižší bod 143 m n. m.

Obyvateľstvo

Počet obyvateľov obce je 903 obyvateľov (2009).
Graf vývoja obyvateľstva:
Zdroje: INSEE
Karel Jaromír Erben

Životopis

V Hradci Králové študoval na gymnáziu, v roku 1831 začal študovať filozofiu a neskôr právo v Prahe. V roku 1837 sa stal praktikantom na súde pri pražskom magistráte a o rok neskôr (1838) nastúpil k pražskému fiškálnemu úradu. Od roku 1843 bol spolupracovníkom Františka Palackého v Národnom múzeu. Erben mal za úlohu preskúmať a triediť mimopražské archívy (Tábor, Domažlice a iné). Pri tejto činnosti sa mu podarilo presvedčiť viaceré mestá, aby niektoré písomnosti darovali Národnému múzeu. V roku 1848 sa stal redaktorom Pražských novin, a tejto funkcie sa vzdal po vydaní ústavy v marci 1849.
V roku 1850 sa stal sekretárom a archivárom národného múzea, no už v nasledujúcom roku na túto funkciu rezignoval a stal sa archivárom mesta Prahy. Dá sa povedať, že to bol práve Erben, kto pražský archív systematizoval. V roku 1867 sa zúčastnil Moskovskej výstavy. Ochorel na pľúcnu chorobu, neskôr aj tuberkulózu.

Tvorba

Venoval sa najmä poézii a zbieraniu ľudovej slovesnosti. Zbieral však ľudové piesne, porekadla, rozprávky a pod. iba z územia Čiech, ale nie Moravy (tam pôsobil hlavne František Sušil). Ťažisko svojho odborného záujmu Erben nachádzal v edíciách folklórnych materiálov, predovšetkým českých ľudových piesní. Porovnával ich varianty a vyhľadával medzi nimi text, ktorý najlepšie zodpovedá predpokladanému pôvodnému tvaru. Na piesne sa pozeral ako na spievané texty, preto sa zaujímal aj o nápevy, ktoré tiež vydával. Erben sa však neuspokojil iba s tým, že by ľudovú tvorbu zbieral; snažil sa ju kriticky skúmať, a tým ju aj ovplyvňovať. Napísal tiež vedecké pojednanie k legende o svätej Kataríne, Tomášovi Štítnom, J. A. Komenskom. Taktiež vydal niekoľko starších českých diel, podieľal sa na prekladoch Soudního a konkursního řádu a Občanského zákoníku.